open-index/open-wikipedia-markdown huggingface dataset:
לשכארי

**לָשכּארי** (בגאורגית: **ლაშქარი**) הוא ארגון צבאי שהיה נהוג להקימו אד הוק בגאורגיה בתקופת ימי הביניים מקרב האוכלוסייה האזרחית בתקופת מלחמה או פלישה, כאשר חיילים רגילים לא היו בנמצא. מאוחר יותר נקראו בשם זה ארגונים צבאיים בעלי אופי דומה. ארגוני לשכארי ידועים בימי הביניים היו ראינדתה (რაინდთა, מהמילה ראיון), אזנאורתה (აზნაურთა, מהמילה אזנאורי), סָכַּלכּוֹ לשכארי (საქალაქო ლაშქარი, לשכארי עירוני). 

בתחילת דרכו, בתקופת גאורגיה הפאודלית, היה הלשכארי צבא פאודלי ונקרא "ג'ארי-חאלחי" ("ჯარი-ხალხი", "צבא-עם"), אולם עם התחזקות הפיאודלים בוטל הצבא והוא נקרא לדגל רק בעיתות חירום כמו פלישות של אויבים או איומים חיצוניים אחרים על הממלכה הגאורגית. בעת חירום כזו הוצא צו המורה לכל גבר בגיל במתאים ("כּוּדזֶה קאצי", "ქუდზე კაცი") להצטרף ללשכארי. לקראת סוף התקופה הפיאודלית התרבו גיוסי הלשכארי, שנבעו מפלישות השבטים הלזגינים מדאגסטן בתקופת הלקיאנובה והפלישות של הפרסים והעות'מאנית לגאורגיה. 

עם סיפוח גאורגיה בשלבים משנת 1801 על ידי האימפריה הרוסית הפכו הלשכארי למיליציה גאורגית ונלחמו במלחמות הרוסיות-פרסיות והמלחמות הרוסיות-עו'תמאניות. בתקופת פלישת נפולאון לאימפריה הרוסית בשנת 1812, השתתף הלשכארי בהגנה על האימפריה. בשלהי תקופת שלטון האימפריה הרוסית בגאורגיה, משנת 1874 עד מהפכת פברואר של 1917, היה השירות בלשכארי, באופן רשמי, מילוי חובת השירות הצבאי.

בתקופת מלחמת העולם השנייה (1941-1945), מילא הלשכארי האזרחי תפקיד פעיל במלחמה לצד הסובייטים. בשנת 1988 הקים ג'אבא יוסליאני את הארגון החצי-צבאי, מחדריוני, וטען כי הוא הוקם על פי מודל הלשכארי לפני מיסודה בתקופת האימפריה הרוסית, בתקופה בה היו הלשכארי מגויסים בעיתות חירום. 

## הערות שוליים
* שאישמלאשווילי (1983), הערך לשכארי, באנציקלופדיה הגאורגית סובייטית, כרך 6, עמ' 149, (גאורגית)

קטגוריה:גאורגיה: היסטוריה
קטגוריה:גאורגיה: היסטוריה צבאית
מחדריוני

**מחֶדריוֹני** (בגאורגית: **მხედრიონი**) הייתה קבוצה חצי-צבאית וארגון פוליטי בגאורגיה שמילאה תפקיד חשוב בהתרחשויות שהיו בגאורגיה עם הכרזתה על עצמאותה ובמלחמת האזרחים של גאורגיה. משנת 1995 הוצא מחדריוני מחוץ לחוק אולם מאוחר יותר נרשם הארגון כמפלגה פוליטית בשם "ארגון הפטריוטים".

אחד מתוצאות הטרגדיה של 9 באפריל הייתה התמקצעות מהירה של קבוצות חצי-צבאיות שהחשובה מביניהן הייתה מחדריוני שהונהגה על ידי שודד בנקים לשעבר, ג'אבא יוסליאני. מחדריוני נוסדה לראשונה בשנת 1988. כתוצאה מאירועי 9 באפריל היא הצליחה לגייס מתנדבים רבים. תרמה לכך העובדה שרוב הנפגעים באירועים אלה היו נשים.

יוסליאני טען כי המודל שעל פיו הקים את הארגון על פי מודל ה"לשכארי" בעזרת מתנדבים, כפי שהיה לפני הסיפוח הרוסי של גאורגיה בשנת 1801.

## קישורים חיצוניים

## הערות שוליים

קטגוריה:גאורגיה: היסטוריה צבאית
קטגוריה:גאורגיה: היסטוריה
תזרים צנרת ומכשור

**תזרים צנרת ומכשור** (באנגלית **Piping and Instrumentation Diagram**, ובראשי תיבות באנגלית P&ID) הוא תרשים הנדסי או שרטוט המציג את הציוד, המכשור, קווי הצנרת ומערכת הבקרה של מתקן תהליכי. לפעמים הוא מכונה בעברית בקיצור תזרים.

תזרים מציג בצורה ציורית, תוך שימוש בסמלים מוכרים, את הקשרים בתהליך, קשרים של הציוד, קווי הצנרת, המכשור והבקרה. בתעשייה התהליכית משתמשים בסימנים מוסכמים סטנדרטיים להכנת התרשימים. התזרים משמש בסיס להבנת התהליך והוא שלב ראשוני בתכנון ויש לו תפקיד חשוב בתכנון האחזקה ובתכנון הרחבה או שינויים במתקן. התזרים משמש בסיס לסקירה של התכנון הכללי, לתכנון התפעול והבטיחות ולהכנת סקר סיכונים ותפעול (HAZOP).

## תכולה
ממוזער|250px|תזרים של צנרת ומכשור עם מכל אחסון. סימון בהתאם לתקנים EN/ISO 10628 ו-62424
תזרים צנרת ומכשור כולל:
* מכשור עם כינוי ומספור
* ציוד מכני כולל שם ומספר
* ברזים עם סוג הברז ומספר
* צנרת תהליכית עם ציון גודל, מספר ואינפורמציה נילווית
* ניקוזים, קווי אוורור, אביזרים מיוחדים, נקודות דגימה, מעברי קוטר, אוגנים וכדומה
* קווים קבועים, קווי הפעלה וקוי שטיפה
* כוון זרימה
* נקודות חיבור
* קווי בקרה
* ציוד ורכיבים הנקנים ומסופקים מורכבים כולל שם ומספר

## ראו גם
* תזרים תהליך

## קישורים חיצוניים

* תזרימים באינג'ינירינג טול בוקס
* סימני תזרימים לפי איזו
* איך לקרוא תזרים (באנגלית)

קטגוריה:הנדסה
קטגוריה:הנדסת מכונות
קטגוריה:הנדסה כימית
קטגוריה:צנרת
מרפי

**מרפי** (אנגלית: **Murphy**) הוא שם משפחה בארצות דוברות אנגלית שמקורו בשמות האירים Ó Murchadha ו-Mac Murchaidh. שמות אלה מבוססים על השם הפרטי Murchadh, שפירושו "לוחם ימי". באירלנד, נפוץ השם מרפי גם כשם פרטי.
נווה גלים

**כפר הילדים והנוער נווה גלים**, השוכן בלב רובע א' הוותיק באשדוד, הוא פנימייה לילדים בגילאי 18-6. הכפר הוקם בשנת 1977.

"נווה גלים" נמצא בבעלות "המפעל להכשרת ילדי ישראל" שהוקם בשנת 1943 על ידי רחה פריאר. 

בכפר מתחנכים כ-70 ילדים בשישה משפחתונים. הוא מושתת על המודל החינוכי-המשפחתי. בשל מיקומו בעיר גדולה משתלבים הילדים בשירותים העירוניים הניתנים לכלל תושבי אשדוד. ילדי בית הילדים של "נווה גלים" לומדים בבתי הספר הממלכתיים שבשכונה, וילדים שהחלו לימודיהם באשדוד - ממשיכים אותם במסגרת החינוכית בה למדו טרם הוצאתם מביתם.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כפרי נוער
קטגוריה:אשדוד: חינוך

* 
* 

## הערות שוליים
Court and Spark

***Court and Spark*** הוא אלבומה השישי של המוזיקאית ג'וני מיטשל, שיצא בשנת 1974. האלבום, אשר עד היום נחשב למצליח ביותר שלה מבחינה מסחרית, הציג את המעבר הראשוני של מיטשל ממוזיקת פולק מסורתי אל מוזיקת ג'אז.

האלבום זכה למועמדות בפרס הגראמי לאלבום השנה.

## היסטוריה
לפני חג המולד של שנת 1973, שחררה מיטשל את הסינגל *Raised on Robbery*, אשר סיפר דרך מוזיקה רית'מית סגנון סמי- קאנטרי על אישה דרומית אשר ניטפלת אל גבר שיושב לבדו בלובי של מלון. תגובת הקהל הייתה מלאת התלהבות והפתעה מהכיוון החדש שלקחה המוזיקה של מיטשל, מה שהביא להתלהבות לקראת אלבומה הבא. ואכן, כאשר ***Court and Spark*** יצא לחנויות חודשים לאחר מכן, בינואר 1974, הוא התקבל באהדה על ידי המבקרים והמאזינים כאחד כי על אף שהאלבום הציג גישה יותר "פופית" מצד מיטשל, לא הייתה כאן התפשרות על היצירה המוזיקלית. במרץ, הוציאה לאור מיטשל את הסינגל *Help Me* אשר היה ללהיט היחיד שלה שהגיע לעשרת הראשונים במצעדים, במקום השביעי.

האלבום העפיל אל המקום השני במצעדים של "הבילבורד", ונותר שם במשך ארבעה שבועות, מיטשל זכתה במקום הראשון בשני מגזיני המוזיקה החשובים הנוספים בארצות הברית, "רקורד וורלד" ו"קאשבוקס".

* בשנה בו יצא, נבחר האלבום בתואר "אלבום השנה" של מגזין "וילג' ווייס" בקטגוריית "פאז וג'ופ" (היפוך במונח "ג'אז ופופ").
* בשנת 2003 דורג האלבום במקום המאה ואחד עשר בפרויקט של מגזין הרולינג סטון, "חמש מאות האלבומים של כל הזמנים".
* בשנת 2006 נכנס האלבום לרשימת "אלף ואחד האלבומים שחייבים לשמוע לפני המוות".
* בשנת 2020 מגזין הרולינג סטון דירג את האלבום במקום ה-110 ברשימת 500 האלבומים הטובים ביותר בכל הזמנים המחודשת.

## רשימת השירים

## קישורים חיצוניים

קטגוריה:אלבומי ג'וני מיטשל
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת אסיילום רקורדס
איגור שטימץ

**איגור שטימץ** (בקרואטית: **Igor Štimac**; נולד ב-6 בספטמבר 1967, במטקוביץ') הוא כדורגלן עבר קרואטי, כיום מאמן נבחרת הודו. הוא נודע במהלך הקריירה שלו כשחקנה של הקבוצה הקרואטית היידוק ספליט, ושחקן זר מצליח בקבוצת דרבי קאונטי האנגלית.
## קריירה
שטימץ החל את הקריירה שלו בהיידוק ספליט. ב-1992 עבר שטימץ לקדיס שבה שיחק שנתיים. שטימץ הגיע לדרבי קאונטי ב-31 באוקטובר 1995, תמורת 1.5 מיליון פאונד מהמועדון הקרואטי היידוק ספליט. הוא כבש את שאר הבכורה שלו עבור דרבי במשחק חוץ נגד טרנמיר רוברס, בו הובסה קבוצתו 1–5. העונה הראשונה של שטימץ בקבוצה הייתה מוצלחה, שבסופה הצליחה דרבי לזכות בעלייה לפרמייר ליג.

איגור שטימץ שיחק כמעט 4 שנים בדרבי קאונטי, אולם הקדנציה שלו בקבוצה הסתיימה אחרי שהואשם על ידי מספר גורמים בכך שלא שיחק היטב במספיק משחקים. כרטיס-השחקן שלו נמכר תמורת 600,000 פאונד לווסטהאם יונייטד ב-29 באוגוסט 1999. בסך הכל, שטימץ שיחק 84 משחקי ליגה במדי דרבי, בנוסף ל-9 משחקים בגביעים השונים.

שטימץ חזר לקרואטיה מולדתו, לקבוצת נעוריו היידוק ספליט, ובמהרה התמנה למאמנה. באביב 2006, הוא גם אימן במשך חודשיים את קבוצת ליגת העל הקרואטית קיבליה. במהלך טורניר יורו 2008 שימש שטימץ בתקשורת הקרואטית כפרשן.

שטימץ הופיע עבור הנבחרת הקרואטית ב-53 משחקים בינלאומיים, שבהם כבש 2 שערים. הוא היה חלק מסגל הנבחרת במונדיאל 1998, בו זכתה קרואטיה במקום השלישי.

## קישורים חיצוניים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:כדורגלני היידוק ספליט
קטגוריה:כדורגלני דרבי קאונטי
קטגוריה:כדורגלני וסטהאם יונייטד
קטגוריה:מאמני כדורגל קרואטים
קטגוריה:מאמני היידוק ספליט
קטגוריה:מאמני נ.ק. זאגרב
קטגוריה:מאמני נבחרת קרואטיה בכדורגל
קטגוריה:כדורגלני נבחרת קרואטיה
קטגוריה:כדורגלני יורו 1996
קטגוריה:כדורגלני מונדיאל 1998
קטגוריה:מאמני גביע אסיה 2023
קטגוריה:קרואטים שנולדו ב-1967
הפרכת חומרים

**הפרכה** (**Embrittlement**) משמעותה הפיכת חומר לפריך (מתפורר, Brittle). זהו תהליך בו פוחתת האלסטיות או המשיכות של חומר, והוא הופך מחומר משיך לפריך, ולכן לעמיד פחות בפני שבר.
זוהי בדרך כלל תוצאה בלתי-רצויה של השפעת הסביבה על החומר. קיימים מנגנוני הפרכה שונים לחומרים שונים.
לעיתים גורמים להפרכה מכוונת של חומרים במעבדה על-מנת לחקור את השפעות סביבת העבודה על החומר לאורך זמן, או את תכונות החומר (חומר פלסטי, למשל) לאחר התיישנותו.

## מנגנוני הפרכה
* הפרכה בעזרת מימן (Hydrogen Embrittlement) - בשיטה זו מימן נספג במתכות וסגסוגות מסוימות וגורם להפיכתן לפריכות יותר.
* שבירת סדקים על ידי סולפיד (Sulfide Stress Cracking) - בשיטה זו מתבצע פחמון סולפידי בחומר. השיטה מסתמכת על כך שסגסוגות מסוימות (בעיקר סגסוגות הפלדה השונות) מגיבות עם סולפיד המימן, ויוצרות איתו קשרים.
* הפרכה בעזרת מתכות נוזליות - בשיטה זו משתמשים במתכת נוזלית ספציפית שבעת מגע עם החומר הופכת אותו לפריך. בתהליך זה גורמים למתכת משיכה להפוך להרבה יותר פריכה כאשר בסביבתה נמצאת מתכת נוזלית.
* הפרכה בעזרת מתכת - בשיטה זו מאפשרים לאטומי מתכת לעבור דיפוזיה אל תוך החומר, כך שהסגסוגת החדשה שנוצרת היא פריכה יותר.
* שימוש בקרינת נייטרונים - יכולה לגרום לחומרים מסוימים להיות פריכים. זאת משום שהפצצת חומר בנייטרונים יכולה לגרום לנקעים בחומר, דבר הגורם לו להפוך לפריך עקב איבוד המבנה המולקולרי היציב שלו, ואף להתנפח לעיתים.
* בהפיכת חומרים פלסטיים לפריכים משחררים את החומרים בפלסטיק המעלים הפלסטיות שלהם (Plasticizers) על ידי חימום יתר או על ידי יישון.

## ראו גם
* מאמץ מתיחה
* פריכות
* משיכות
* פלדה

## קישורים חיצוניים

קטגוריה:הנדסת חומרים
ויטוריה דה גימארייש

**ויטוריה ספורט קלאב** (בפורטוגזית: **Vitória Sport Clube**) היא קבוצת כדורגל פורטוגלית מהעיר גימארייש. הקבוצה נוסדה בשנת 1922. אצטדיונה הביתי הוא אצטדיון ד. אפונסו הנריקוס, המכיל 30,165 מקומות ישיבה.

## היסטוריה
בעונת 1987/1986 הגיעה לרבע גמר גביע אופ"א, לאחר ניצחונות על ספרטה פראג, חרונינגן, אתלטיקו מדריד, והפסידה לבורוסיה מנשנגלדבך.

בעונת 2007/2008 סיימה במקום השלישי, ובכך נכנסה לסיבוב השלישי של מוקדמות ליגת האלופות בעונה שלאחריה. היא הפסידה במוקדמות לפ.צ. בזל השווייצרית 2:1 ו-0:0 ועברה לסיבוב הראשון של גביע אופ"א בו הודחה על ידי פורטסמות'.

בעונת 2005/2006 בגביע אופ"א עלתה לשלב הבתים בו התמודדה מול סבילה, זניט סנקט פטרבורג, בולטון וונדררס, ובשיקטש. וסיימה במקום הרביעי.

בעונת 2005/2006 בליגת העל הפורטוגלית סיימה הקבוצה במקום 17 וירדה לליגה השנייה בעונת 2006/2007 בליגה הפורטוגלית השנייה סיימה הקבוצה במקום השני ועלתה לליגת העל.

בעונת 2007/2008 בליגת העל הפורטוגלית סיימה הקבוצה במקום השלישי ועלתה ממנו לעונת 2008/2009 בליגת האלופות, לשלב המוקדמות השלישי בו הפסידה לפ.צ. בזל.

בעונת 2012/2013 זכתה בגביע הפורטוגלי, לאחר ניצחון בתוצאה 1–2 על בנפיקה ליסבון. בעקבות כך העפילה לעונת 2013/2014 בליגה האירופית, לשלב הבתים בו התמודדה מול ליון, ריאל בטיס, ורייקה. וסיימה במקום השלישי.

בעונת 2016/2017 בליגת העל הפורטוגלית סיימה הקבוצה במקום הרביעי ועלתה ממנו לעונת 2017/2018 בליגה האירופית, לשלב הבתים בו התמודדה מול רד בול זלצבורג, מרסיי, וקוניאספור. וסיימה במקום האחרון.

בעונת 2018/2019 בליגת העל הפורטוגלית סיימה הקבוצה במקום החמישי ועלתה ממנו לעונת 2019/2020 בליגה האירופית, בעונה זו עלתה לשלב הבתים בו התמודדה מול ארסנל, איינטרכט פרנקפורט, וסטנדרד לייז'. וסיימה במקום האחרון.

בעונת 2023/2024 בליגת העל הפורטוגלית סיימה הקבוצה במקום השישי ועלתה ממנו לעונת 2024/2025 בקונפרנס ליג, בעונה זו הגיעה עד לשלב שמינית הגמר לאחר שסיימה במקום השני בשלב הליגה, בשלב שמינית הגמר התמודדה מול ריאל בטיס והפסידה בתוצאה כוללת 6-2.

## סגל הקבוצה
נכון ל-3 בפברואר 2026

 (קפטן)

 

## תארים
* **[[הגביע הפורטוגלי]]: 2012/13**  סגנות: 1941/42, 1962/63, 1975/76, 1987/88, 2010/11, 2016/17
* **[[הסופר קאפ הפורטוגלי]]: 1988**  סגנות: 2011, 2013, 2017

## שחקנים מפורמים בעבר

*  פאליי סאקו
*  ז'וזואה סה
*  פאולו בנטו
*  זלאטקו זחוביץ'
*  מרכוס אדוארדס
*  טוני בורבקוביץ'
*  אנדרה אלמיידה
*  פפלו
*  מיקל ויינואבה
*  פדרו ז'רומל
*  ז'וטה סילבה
*  מיגל סילבה
*  דייוויד אדי
*  ראפיניה

## קישורים חיצוניים

* 

## הערות שוליים

קטגוריה:קבוצות כדורגל פורטוגזיות
קטגוריה:קבוצות כדורגל שהוקמו ב-1922
זיקון

**זיקון**  (**precipitation hardening** או **age hardening**) הוא שיטה לטיפול תרמי שנועדה לחזק חומרים חשילים. 

הזיקון בשימוש לרוב הסגסוגות של טיטאניום, מגנזיום ואלומיניום ומספר פלדות אל-חלד. השיטה מתבססת על השינוי במסיסות החומר כאשר מעלים את הטמפרטורה שלו, דבר היוצר חלקיקים מזהמים, וכתוצאה מכך מונע תזוזה של נקעים בחומר, או פגמים במבנה הגבישי של החומר. 

נקעים הם בדרך כלל הנושאים העיקריים הגורמים לתכונת הפלסטיות בחומר לכן שיטה זו מחזקת את החומר. זיקון בחומר יכול ליצור גדלים שונים ורבים של גבישים האחראים לתכונות שונות לחלוטין. כדי להשתמש בשיטה יש להשאיר את הסגסוגת בטמפרטורה גבוהה במשך שעות. הזמן שעובר נקרא זמן הזיקון. 

יצירת גרעינים מתרחשת בטמפרטורות גבוהות יחסית (לעיתים מעט מתחת לגבול המסיסות), משום שכך ניתן להתגבר על המחסום הקינטי של אנרגיית פני השטח. כך גם ניתן ליצור את המספר המקסימלי של חלקיקים מהתהליך. לאחר ההעלאה לטמפרטורה הגבוהה, מתרחש תהליך הזיקון במשך מספר שעות, ובו החלקיקים גדלים, מיועד לרוב לבסיסים של מכונות ובסיסי יציקה גדולים.

## ראו גם
* חישול
* פלדה
* מאמץ מתיחה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:הנדסת חומרים
פבריציו ראבנלי

**פבריציו ראבנלי** (באיטלקית: **Fabrizio Ravanelli**; נולד ב-11 בדצמבר 1968 בפרוג'ה שבאיטליה) הוא כדורגלן עבר איטלקי. ידוע בכינויו “penna bianca” ("הנוצה הלבנה") שדבק בו בגלל צבע שיערו.

## קריירה
### קריירת משחק
ראבנלי שיחק במהלך הקריירה שלו בתריסר קבוצות אירופיות, כולל פרוג'ה, יובנטוס, לאציו, מידלסברו, דרבי קאונטי, אולימפיק מרסיי ודאנדי יונייטד, ובין היתר היה שחקן נבחרת איטליה.

הוא היה אחד מן הכובשים המצטיינים באירופה בסוף שנות ה-90. עם יובנטוס זכה בתארים רבים, אליפות הסרייה א' (), קופה איטליה (1994/1995), הסופרקאפ האיטלקי (1995), גביע האלופות (, כבש שער במשחק הגמר) וגביע אופ"א ().

ב-1996 עבר ראבנלי למועדון הפרמייר ליג, מידלסברו, יחד עם בריאן רובסון. ראבנלי זכה להצלחה בקבוצה, אם כי לא לאורך זמן. הוא כבש שלושער בהופעת הבכורה שלו בקבוצה נגד ליברפול, במשחק הפתיחה של עונת . למרות היותו אחד מהכובשים המצטיינים בליגה, מידלסברו ירדה ליגה בסיום עונתו הראשונה במועדון. הוא בודד עצמו מחבריו לקבוצה ומהאוהדים, כאשר תוך כדי התלונן באופן קבוע על מתקני האימון של המועדון, וגם על העיר עצמה, על אף שמשכורתו הייתה הגבוהה ביותר בפרמייר ליג באותה העת. כאשר שיחק בקבוצה, הוא השתכן בכפר מקומי קטן בצפון יורקשייר, האטון רודבי, באזור בו התגוררו חבריו לקבוצה כדוגמת פול מרסון וגורדן מקווין. הוא נחשב ליקיר הקהילה, לאחר שתרם רבות באירועים חברתיים מקומיים.

ראבנלי הצטרף לדרבי קאונטי בשנת 2001, אך גם קבוצה זו ירדה ליגה בסוף העונה. בעקבות בעיות כלכליות בדרבי, הוא לא קיבל את שכרו עד היום, אף שעזב את הקבוצה כבר בשנת 2003. מאנגליה, עבר ראבנלי לשחק בסקוטלנד, במדי דאנדי יונייטד, אולם גם שם נתקל בבעיות כלכליות.

אחרי הניסיון הכושל שלו בסקוטלנד, ראבנלי שב למדינת לידתו, איטליה, וסיים את הקריירה שלו בפרוג'ה, כאשר ניסה לעזור לקבוצתו במאבקי התחתית.

עבור נבחרת איטליה ראבנלי שיחק במהלך 22 משחקים בינלאומיים, בהם כבש 8 שערים.

כיום ראבנלי עובד כפרשן כדורגל בטלוויזיה האיטלקית. הוא חובב רכיבת אופניים נלהב ויחד עם פאולו בטיני ומאוריציו פונדריסט נטל חלק ברכיבה שנערכה מפירנצה לאסיזי לציון פעולותיו של ג'ינו ברטלי, רוכב עבר נערץ באיטליה, להצלת יהודים במלחמת העולם השנייה..

### קריירת אימון
ב-8 ביוני 2013 מונה ראבנלי למאמנה של קבוצת אז'אקסיו הצרפתית. ב-2 בנובמבר 2013 פוטר מתפקידו לאחר 5 הפסדים רצופים של הקבוצה.

ב-22 ביוני 2018 מונה למאמן ארסנל קייב האוקראינית.

## קישורים חיצוניים

## הערות שוליים

קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:כדורגלני פרוג'ה
קטגוריה:כדורגלני אבלינו
קטגוריה:כדורגלני רג'יאנה
קטגוריה:כדורגלני יובנטוס
קטגוריה:כדורגלני מידלסברו
קטגוריה:כדורגלני אולימפיק מרסיי
קטגוריה:כדורגלני לאציו
קטגוריה:כדורגלני דרבי קאונטי
קטגוריה:כדורגלני דנדי
קטגוריה:כדורגלני נבחרת איטליה
קטגוריה:מאמני כדורגל איטלקים
קטגוריה:מאמני ארסנל קייב
קטגוריה:כדורגלני יורו 1996
קטגוריה:פרוג'ה: כדורגלנים
קטגוריה:איטלקים שנולדו ב-1968
מלקולם הרביעי, מלך סקוטלנד

[שמאל|ממוזער|250px|[דייוויד הראשון, מלך סקוטלנד|דייוויד הראשון משמאל ומלקולם הרביעי מימין.]]
**מלקולם הרביעי** (באנגלית: **Malcolm IV**, בגאלית סקוטית: **מאל קולים מק-אנריק** - **Máel Coluim mac Eanric** באיות עתיק, **Maol Chaluim mac Eanraig** באיות מודרני, כלומר "מלקולם בנו של הנרי"; 23 באפריל או 24 במאי 1141 – 9 בדצמבר 1165) היה מלך סקוטלנד.

מלקולם כונה "וירגו" (**Virgo**) - "העלם" או "הבתול" בשל העובדה שמעולם לא נישא, ונפטר בגיל 24 בלא ילדים.

## ביוגרפיה
מלקולם היה בנו הרביעי של הנרי מסקוטלנד, רוזן הנטינגדון ושל עדה דה וארן. לאחר מותו של הנרי בניוקאסל או ברוקסבורג שבנורת'מבריה ב-12 ביוני 1152 - מוות בלתי צפוי על אף מחלתו הממושכת, נאלץ מלך סקוטלנד דייוויד הראשון לבחור יורש מבין שלושת נכדיו (בניו של הנרי).

מלקולם, שהיה הבכור מבין שלושת הילדים (ובעת מות אביו היה בן 11 בלבד), נשלח על ידי סבו לסיור ברחבי הממלכה, שהוא מלווה על ידי דונכד הראשון, רוזן פיפ, במטרה שתושבי הממלכה יראו בו כיורש העצר.

לאחר מותו של המלך דייוויד הראשון, בקארליסטל ב-24 במאי 1153, הוכרז מלקולם למלך והוכתר שלושה ימים מאוחר יותר, ב-27 במאי על אבן הגורל במנזר סקון, בגיל 12.

"סאגת אוקניינגה" מציינת כי "ויליאם האציל" בנו של ויליאם פיץ דאנקן טען למלוכה, אולם אין עדויות היסטוריות לטענה זו. טוען אחר לכתר היה מלקולם מק אלכסנדר, בנו מחוץ לנישואין של אלכסנדר הראשון, אשר נכלא ברוקסברוג מאז שנת 1130, אולם שוחרר מכלאו קודם לשנת 1153. בניו של מלקולם הביאו התנגדות גלויה למלך, ואחד מהם הוצא להורג בשנת 1154 (במשפט על ידי דו־קרב).

## היחסים עם ממלכת אנגליה
בנוסף על היותו מלך סקוטלנד ירש מלקולם את רוזנות נורת'מבריה. מלקולם העניק את נורת'מבריה לאחיו ויליאם הראשון והשאיר בידיו את קאמבריה ואת האנטינגדון - רוזנויות אשר שילמו מס לכתר האנגלי. מלקולם עיכב את המיסים למלך אנגליה הנרי השני אולם לבסוף שילם אותם בצ'סטר בשנת 1157. הנרי השני סירב להשאיר את קאמבריה בידי מלקולם, ואת נורת'מבריה בידי ויליאם, אך התיר לו להשאיר בידיו את האנטינגדון.

פגישה נוספת בין הנרי ומלקולם נערכה בקאליסל בשנת 1158, אולם היחסים בין השניים נותרו רעועים עד שמלקולם ליווה בשנת 1159 את הנרי לצרפת וצר עמו יחד על טולוז, שם העניק לו הנרי תואר אבירות.

מלקולם שב לסקוטלנד בשנת 1160 ובשובו נאלץ לדכא מרד של רוזנים נגדו, בהנהגת פרצ'אר, רוזן סטראת'רן אשר צר על העיר פרת' בה נמצא המלך. ה"גסטה אנאליה" מאת ג'ון מפורדון מציין כי המרד הסתיים בדרכי שלום, ולפי גרסה אחרת לא היה כלל מרד, והרוזנים באו לפרת' לבקש את סיוע המלך במסע צבאי נגד פרגוס, לורד גאולווי - מסע אשר החל באותה שנה והביא לכליאתו של פרגוס במנזר הולירוד.

ביולי 1163, בבקרו אצל הנרי השני בדונצ'סטר נפל מלקולם למשכב. בהיותו חולה פרץ מרד נגדו במוריי, ומלקולם שב לסקוטלנד ודיכה את המרד.

בשנת 1164 נלחם מלקולם בלורד האיים אשר שלח כוחות לתקוף את גלאזגו ואת רנפרו.

מלקולם נפטר ב-9 בדצמבר 1165 בג'דבורג בגיל 24, ככל הנראה מתסמונת פאג'ט.

מלקולם נפטר בהיותו רווק (אף שנערכו תוכניות להשיאו לקונסטנס, בתו של קונן השלישי, דוכס בריטני).

## קישורים חיצוניים

* 
* 

קטגוריה:מלכי סקוטלנד
קטגוריה:בית דאנקלד
קטגוריה:ילידי 1141
קטגוריה:נפטרים ב-1165
משה גורן

[ממוזער|280px|לאחר מלחמת ששת הימים אלופי המטכ"ל בבית הנשיא [זלמן שזר, בתמונה: גורן יושב שלישי מימין]]
**משה גורן** (גורניצקי) (19 במרץ 1921 – 8 באפריל 2009, י"ד בניסן ה'תשס"ט) היה אלוף בצה"ל ששימש כראש אגף האפסנאות (אג"א) וכנספח צה"ל בבריטניה.

## ביוגרפיה

נולד בגרודנו שבפולין, עלה לארץ ישראל ב-1934, למד בבית ספר יסודי בחיפה ובתיכון ביגור. הצטרף לארגון "ההגנה", עבר קורס מפקדי כיתות, מפקדי מחלקות וקורס מודיעין ושירת כקצין סיירים ארצי. יצא ללימודים בארצות הברית אך לא השלים אותם, חזר ב-1948 לישראל ופיקד על גדוד 15 ב"גולני" במלחמת העצמאות. בשנים 1951–1952 היה סגן מפקד חטיבת גבעתי. בשנת 1953 למד בבית הספר הגבוה למלחמה בפריז, ובמבצע קדש היה ראש מחלקת ארגון באגף כוח אדם. בשנת 1958 שימש ראש מחלקת תחזוקה במטכ"ל - אג"א. בשנת 1959 שימש ראש מטה פיקוד צפון, ובשנת 1960 מונה לראש אג"א ושנה אחר כך קודם לדרגת אלוף. ב-1964 מונה לנספח צה"ל וראש משלחת משרד הביטחון בבריטניה. השתחרר משירותו בצה"ל בשנת 1966.

במלחמת ששת הימים גויס למילואים כמפקד כוחות צה"ל בעזה ובצפון סיני ובמלחמת יום הכיפורים מונה לעוזר ראש אג"א (לימים אט"ל) ואחראי לרכבת האווירית מארצות הברית. לאחר המלחמה מונה על ידי ועדת אגרנט לחקור את האירועים בפיקוד הדרום.

לאחר השחרור היה מנהל המשביר לתעשייה, ולאחר מכן מנהל חברת OVI להשקעות וחיפושי נפט. בשנים 1974–1976 היה מנהל מרכז ההשקעות ורשות ההשקעות, ולאחר מכן יו"ר מועצת המנהלים של תעשיות רוגוזין באשדוד.

גורן נישא לנעמי נוימן, לוחמת פלמ"ח שהייתה חברה בפלוגה המיוחדת שהתנקשה בגוטהילף וגנר, ב-1948. לזוג שני בנים, רזי, דוקטור לפילוסופיה וספרות, ויובל, סופר.

משפחת גורן התגוררה ברמת חן ברמת גן.

## קישורים חיצוניים

* אביב פרנקל, צילומים נדירים של איראן בשנות השישים, חדשות ערוץ 10, 27/8/2010
* אביב פרנקל, זכרונות מהבוידעם, חדשות ערוץ 10, 27/7/2010
* אלוף משה גורן (גורניצקי) , באתר צה"ל
* אמיר בוחבוט, , nrg , 8/4/2009
* 
* יוסף ארגמן, מותו של אלוף המילואים, "במחנה", 6.5.2009

## הערות שוליים

קטגוריה:אנשי העלייה החמישית
קטגוריה:מפקדי גדודים במלחמת העצמאות
קטגוריה:ראשי מטה פיקוד הצפון
קטגוריה:אלופי צה"ל
קטגוריה:מנכ"לים יוצאי שירות קבע בצה"ל
קטגוריה:ראשי אט"ל
קטגוריה:נספחים צבאיים ישראלים בממלכה המאוחדת
קטגוריה:לוחמי ההגנה
קטגוריה:גרודנו: אישים
קטגוריה:ישראלים ילידי פולין
קטגוריה:אישים הקבורים בנחשון
קטגוריה:קציני צה"ל בוגרי בית הספר הגבוה למלחמה בפריז
קטגוריה:חיילי חטיבת גולני במלחמת העצמאות
קטגוריה:ישראלים שנולדו ב-1921
קטגוריה:ישראלים שנפטרו ב-2009
נצקה

**נֵצקֵה או נטסקה** (רומאג׳י: Netsuke**)** היה אביזר לבוש מעוטר ומגולף שנקשר בשרוך לחפצים אחרים. הבגד היפני המסורתי הוא בגד ללא כיסים הנסגר בעזרת אבנט אוֹבִּי רחב סביב המותניים. חפצים אלו המכונים סאגמונו (רומאג׳י: Sagemono) כוללים קופסאות אִינרוֹ (רומאג׳י: Inro) לחותם ולתרופות, נרתיקי טבק ומקטרת, ארנקים, קופסאות לכלי כתיבה ועוד. את הנרתיקים השונים נשאו קשורים בשרוך שהושחל מתחת לאבנט. הנטסקה, הקשור בקצהו השני של השרוך, היה תלוי מעל האבנט ויעודו היה מניעת החלקתם של אותם חפצים. 

גודל הנצקה נע מ-3ס״מ עד 12ס"מ בהתאם לסוגיו השונים, וליצירתם משמשים מגוון חומרים, כגון עצם, שנהב, עץ, חרסינה ועוד.  שמאל|ממוזער|צורת התלייה של אינרו על חגורת הבגד היפני בעזרת נצקה
על אף שבהתחלה שימשו הנצקה למטרה מוגדרת, מהר מאוד הפכו לאמנות עצמאית, המבטאת את פניהן הרבות של התרבות והמיתולוגיה היפנית. האמנות הייתה פופולרית במיוחד בתקופת אדו, בשנים 1603–1868. חפצים אלו שיוצרו במקור לשימוש יומיומי הועלו לדרגת אמנות והפכו עניין לאספנים.

## סוגי נצקה
* **קָטָבוֹרִי** - הצורה הנפוצה ביותר של נצקה, פסלון תלת-ממדי מעוגל.
* **אָנָבוֹרִי** - סוג של קטבורי, כאשר הדמויות מפוסלות בתוך חלל המגולף בתוך הנצקה. הצורה הנפוצה ביותר לאנבורי - צדפה.
* **סָאשִי** - אחד מהסוגים העתיקים של נצקה, סאשי עשוי בצורת מוט באורך של כ-15 ס"מ עם וו בקצהו האחד וחור בקצהו השני. את הצורה הזאת של נצקה היו שמים מאחורי החגורה, כך הקצה העליון היה נתפס על החגורה בעזרת ודרך החור בקצה התחתון הושחל שרוך בו היו תלויים חפצי ערך.
* **אוֹבִי-חָסָאמִי** - עוד גרסה של נצקה בצורת מוט, אשר הומצאה, ככל הנראה, בסין.
* **מֵן-נצקה**, או **נצקה-מסכה** - הסוג הנפוץ אחרי קטבורי, המדמה מסכת התיאטרון היפני נו.
* **מָנג'וּ** - נצקה עגול, שטוח ועבה, העשוי בדרך-כלל שנהב, אשר עליו חרוטים תבליטים. הנצקה עשוי בצורת ממתק יפני מנג'ו, מכאן שמו.
* **ריוּסָה** - סוג דומה למנג'ו בצורתו, אך במקום תבליטים, העיגול מגולף כך שיעביר אור. הסוג קרוי על שמו של אמן נצקה שחי בסוף המאה ה-18 אשר המציא את הסגנון החדש.
* **קָגָאמִיבוּטָה** - נצקה העשוי בצורת כלי עגול בעל מכסה ממתכת, כאשר המכסה המתכתי הוא החלק המקושט ביצירה.
* **קָרַקוּרִי** - נצקה עם חלקים ניידים או הפתעות מוסתרות.

 תמונה:KataboriNetsuke.jpg|קטבורי
 תמונה:AnaboriNetsuke.jpg|אנבורי
 תמונה:Obihasami.jpg|אובי-חסאמי
 תמונה:MaskNetsuke.jpg|נצקה-מסכה
 תמונה:ManjuNetsuke.jpg|מנג'ו
 תמונה:RyusaNetsuke.jpg|ריוסה
 תמונה:KagamibutaNetsuke.jpg|קגאמיבוטה
 תמונה:TrickNetsuke.jpg|קרקורי
 

## קישורים חיצוניים

* מאמר על נצקה באתר JapanGeo
* אתר אגודת הנצקה הבינלאומית
* 
* 

## לקריאה נוספת
* אדמונד דה ואל, מאנגלית: אביעד שטיר, **הארנבת עם עיני הענבר**, הוצאת ידיעות ספרים 2012 - הספר מספר על גלגוליו של אוסף פסלוני נצקה שהיה ברשות הענף הצרפתי של משפחת אפרוסי האמידה.
* 

קטגוריה:פיסול
קטגוריה:יפן: אמנות
אדון פרידמן הקטן

**אדון פרידמן הקטן** (בגרמנית: **Der kleine Herr Friedemann**) היא הנובלה הראשונה שנכתבה על ידי הסופר הגרמני תומאס מאן. הנובלה נכתבה בשנת 1896 ויצאה לאור בקובץ נובלות של הסופר בשנת 1898 תחת אותו שם.

## עלילה
הסיפור מספר את סיפור חייו של יוהנס פרידמן, כאשר הפרק הראשון פותח בתיאורה של תאונה מצערת שארעה בלידתו, כאשר הופל מתוך ידיה של אחות שיכורה:

בעקבות כך גדל אדון פרידמן בתור נער מעוות עם גב עקום.
בגיל צעיר מחליט אדון פרידמן להתנזר מאהבה ולהקדיש את חייו להשתפרות ומצוינות לאחר שהתאהב בנערה ומצא אותה מתנשקת עם נער אחר.
ההתמדה השתלמה ולמרות הקשיים שעמדו בפניו ומראהו הגופני, אדון פרידמן בונה לעצמו קריירה מצליחה ובמקביל מטפח טעם טוב לבגדים, מוזיקה וספרות.
אולם כל זה עומד במבחן כאשר לעיירה שבה הוא מתגורר מצטרף קצין צבאי עם אשתו המגונדרת והאופנתית, הגברת רינלינגן. אדון פרידמן מתאהב בה, על אף העובדה שמראה החיצוני אינו מרשים כפי שהיא מנסה לשוות לעצמה וניסיונותיה להתייפות עולים בתוהו.
בין מפגש חטוף אחד למשנהו ולמרות המעמד החברתי השונה של שני האדונים, נוצר קשר עמוק ומיוחד בין הגברת רינלינגן לבין יוהנס.
באחד מן המפגשים ביניהם מתוודה אדון פרידמן לגברת רינלינגן שמאז שהוא פגש אותה הוא הבין שכל חייו חי בשקר. היא מנחמת אותו ואומרת לו שזה היה אמיץ מצידו להתוודות, ולעיתים גם לה יש את אותן תחושות אומללות.
אדון פרידמן השאנן לדבריה, אוזר אומץ ומתוודה על אהבתו כלפיה. הגברת רינלינגן צוחקת למשמע דבריו ובורחת.
לאחר המאורע, אדון פרידמן הנבוך והפגוע, מטביע את עצמו בתוך אגם ומסיים את חייו האומללים, בן שלושים במותו.

## מהדורה עברית
הנובלה תורגמה בידי יעקב גוטשלק בקובץ "סיפורים מוקדמים" של תומאס מאן, הוצאת ספרית פועלים, 2003.

קטגוריה:ערכים שבהם תבנית בריטניקה אינה מתאימה
קטגוריה:נובלות
קטגוריה:ספרי תומאס מאן
קטגוריה:ספרי 1898
קטגוריה:ספרי משרד הביטחון – ההוצאה לאור
יוני גודמן

**יוני גודמן** (נולד ב-26 במאי 1976) הוא אנימטור ישראלי. זוכה פרס לנדאו בתחום האומנויות (2022).

## ביוגרפיה
גודמן החל את דרכו המקצועית כמאייר של מדור "קפטן אינטרנט" בעיתון "הארץ". לאחר מכן עבד כמאייר ומעצב גרפי ב"מעריב". במקביל, החל גודמן ללמוד תקשורת חזותית בבצלאל.

החל מן השנה השנייה ללימודיו בבצלאל, בשנת 2000, החל גודמן לעסוק באנימציה. הוא יוצר סרטים קצרים, בין היתר לשימוש באתרי אינטרנט מסחריים ופרטיים שונים.

גודמן התפרסם עם צאתו לאקרנים בשנת 2008 של סרט הקולנוע הישראלי עטור הפרסים "ואלס עם באשיר," סרט שגודמן היה במאי האנימציה שלו.

גודמן עוסק גם ביצירת סרטוני אנימציה עבור ארגוני זכויות אדם וארגוני בריאות עולמיים. ב-2008 יצר סרטון בנושא הזכות לדיור עבור האגודה לזכויות האזרח, וב-2009 יצר סרטון אנימציה CLOSED ZONE למען חופש התנועה של תושבי עזה עבור "גישה - מרכז לשמירה על הזכות לנוע". ב-2013 יצר סרטון הקורא למניעת השתלטות טייקונים על מאגרי הגז ו-ב-2018 יצר יחד עם ארי פולמן את הסרטון "GIRL ON THE RUN" במסגרת מאבק במקרי אונס באזורי מלחמה. בנוסף ייצר לאורך השנים מספר סרטי הסברה לארגוני בריאות עולמיים במטרה למנוע התפרצות מגפות כגון כולירה, אבולה וקורונה בעולם השלישי.

במאי 2013 יצא לאקרנים סרטו של ארי פולמן "כנס העתידנים" (The Congress) בו היה גודמן במאי האנימציה. הקרנת הבכורה התקיימה בפסטיבל קאן ובדצמבר של אותה שנה זכה הסרט בפרס האקדמיה האירופאית לקולנוע.

ב-2015 אייר את ספרו של יהונתן גפן "ישבנימדיה".

בין השנים 2018–2021 עבד כבמאי אנימציה על סרטו של ארי פולמן "איפה אנה פרנק", סרט דרמה מונפש בשפה האנגלית המבוסס על חייה של אנה פרנק בתקופת השואה. הקרנת הבכורה התקיימה בפסטיבל קאן 2021 והסרט פתח את פסטיבל הקולנוע ירושלים ב-24 באוגוסט 2021.

## פרסים והוקרה
* 2008 פרס גרוס למצוינות באנימציה
* 2013 פרס האקדמיה האירופאית לקולנוע לסרט האנימציה באורך מלא הטוב ביותר
* 2022 פרס לנדאו בתחום האומנויות

## חיים אישיים
גודמן נשוי לגאיה, ולזוג חמישה ילדים.

## קישורים חיצוניים

* 

* Dailymation-הבלוג של יוני גודמן
* 
* 
* קליפים מתוך הסרט ואלס עם בשיר
* סרט אנימציה קצר (2008) על הזכות לדיור, באתר האגודה לזכויות האזרח
* 
* 

## הערות שוליים

קטגוריה:אנימטורים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:זוכי פרס גרוס למצוינות באנימציה
קטגוריה:ישראלים שנולדו ב-1976
דולי ג'ונסון

**דוּלי ג'ונסון** (אנגלית: **Dulee Johnson**; נולד ב-7 בנובמבר 1984 במונרוביה, ליבריה) הוא כדורגלן עבר ליברי ששיחק העמדת הקשר האחורי.

## קריירה
ג'ונסון החל במחלקת הנוער של הקבוצה הליברית לואן סטאר, וב-1998 השתתף בגביע גות'יה השוודי, שם התגלה על ידי סוכן הקבוצה השוודית פלודה. לאחר עונה עבר להֵקֶן ששיחקה בין היתר בליגת העל השוודית. מקץ 4 עונות נוספות עזב והגיע לא.י.ק סולנה, בתור מחליפו של דרק בואטנג. בעונת  הגיע ג'ונסון לישראל עם קבוצתו, כדי לשחק מול הפועל תל אביב, בסיבוב הראשון של גביע אופ"א, לה הפסידו 0-1 בסיכום שני המשחקים.

לקראת עונת  חתם ג'ונסון במכבי תל אביב לשלוש שנים. מעברו לתל אביב יצא לפועל על אף שחלה במלריה בעת ששהה בליבריה ולמרות מספר עבירות תנועה שנרשמו לחובתו. ג'ונסון זכה עם הקבוצה בגביע הטוטו באותה עונה, אולם לאחר עונה אחת בלבד במדיה נמכר חזרה לא.י.ק סולנה.

לאחר עונה נוספת בשוודיה, ניסה ג'ונסון את מזלו ביוון בקבוצת פאנטוליקוס, אך שוחרר ממנה כעבור חצי עונה בשל בעיות התנהגות, ועבר לשחק בהולנד בקבוצת דה חראפסחאפ, שגם ממנה סולק אחרי חצי עונה בלבד. בקיץ 2012 עבר ג'ונסון לאמזאזולו הדרום אפריקנית.

בינואר 2013 חתם בקבוצת ברוגה מהליגה השנייה בשוודיה. בפברואר 2014 חתם בקבוצת סג'אטה נבודאר מליגת העל הרומנית. ב-2 בספטמבר 2015 חתם כמוס מהליגה הנורווגית השנייה. ב-9 בינואר 2016 חתם במולדה מהליגה הנורווגית הראשונה, אך הספיק לערוך הופעה אחת בלבד בגביע, ולא רשם כלל הופעות ליגה עד ששוחרר מהמועדון ב-1 ביוני, כחצי שנה אחר כך. עם שחרורו הצטרף לסטארט, גם היא מליגת העל הנורווגית.

את הופעת הבכורה שלו בנבחרת ליבריה ערך ג'ונסון בשנת 2001, ועד שנת 2011 ערך 25 הופעות בנבחרת.

## קישורים חיצוניים

## הערות שוליים

קטגוריה:כדורגלנים ליברים
קטגוריה:קשרי כדורגל ליברים
קטגוריה:כדורגלני א.י.ק סולנה
קטגוריה:כדורגלני מכבי תל אביב
קטגוריה:כדורגלני פאנטוליקוס
קטגוריה:כדורגלני דה חראפסחאפ
קטגוריה:כדורגלני פוליטכניקה יאשי
קטגוריה:כדורגלני מולדה
קטגוריה:כדורגלני סטארט
קטגוריה:כדורגלנים זרים בישראל
קטגוריה:כדורגלני נבחרת ליבריה
קטגוריה:ספורטאים זרים בשוודיה
קטגוריה:ספורטאים זרים ביוון
קטגוריה:ספורטאים זרים בהולנד
קטגוריה:ספורטאים זרים בדרום אפריקה
קטגוריה:ספורטאים זרים ברומניה
קטגוריה:ספורטאים זרים בנורווגיה
קטגוריה:כדורגלני גביע אפריקה לאומות 2002
קטגוריה:ילידי 1984
צ'חורוצקו

**צ'חוֹרוֹצקוּ** (בגאורגית: **ჩხოროწყუ**, מילולית ממגרלית: "שבע מעיינות") היא דאבא בנפת צ'חורוצקו שבמחוז סמגרלו וסוואנתי עילית גאורגיה, והמרכז המנהלתי של הנפה. אוכלוסיית העיירה מנתה בשנת 2014, 3,141 איש הכוללים 1,500 עקורים מהמחוז הבדלני השכן, אבחזיה.

## מקורות
*  סמגרלו וסוואנתי עילית, פספורט, באתר ממשלת גאורגיה, 

## קישורים חיצוניים
* 

* רוסתווי-2, מערכת אכיפת החוק הגאורגית תפסה נשק שהוברח מאבחזיה, 24.9.2007, 
* המוזיאון המקומי צ'חורוצקו, באתר המוזיאונים של גאורגיה, 

## הערות שוליים

קטגוריה:גאורגיה: יישובים
קטגוריה:סמגרלו
הלשכה הציבורית של רוסיה

**הלשכה הציבורית** (ברוסית - "Общественная палата, ОП РФ") היא גוף בפדרציה הרוסית בו 168 חברים, שנוצר ב-1 ביולי 2005 ביוזמת נשיא רוסיה ולדימיר פוטין על מנת לבחון ולנטר את חקיקת הפרלמנט, הממשלה ושאר גופים ציבוריים בכל הסובייקטים הפדרליים של הפדרציה הרוסית.

באופן רשמי תפקידה הוא כשל ועדת ביקורת אך לה כוחות מייעצים בלבד. משך כהונתה של מושב הלשכה הוא שלוש שנים (עד 2012 זה היה שנתיים).

## היסטוריה
את רעיון הלשכה הציע ולדימיר פוטין ב-13 בספטמבר 2004 בעקבות משבר בני הערובה בבסלאן, במטרה להגביר את פיקוח הממשל המרכזי על הסובייקטים הפדרליים השונים, ובכך, בין היתר, לסייע במלחמה בטרור.

ב-16 במרץ 2005 אישרה הדומה, הפרלמנט הכל רוסי, את החוק הפדרלי שיצר את הלשכה הציבורית, וב-23 במרץ אושר החוק על ידי מועצת הפדרציה של רוסיה. ב-23 במרץ חתם פוטין על החוק בתפקידו כנשיא רוסיה, והחוק נכנס לתוקף ב-1 ביולי 2005.

על פי החוק, מינה הנשיא ב-30 בספטמבר 2005, 42 חברים בלשכה וזאת בשל היותם בעלי תכונות מצוינות בכל הנוגע למדינה ולחברה. אותם 42 חברים בחרו 42 סגנים מאגודות ציבוריות לאומיות ברוסיה, וב-23 בדצמבר בחרו 84 חברים אלו 42 נציגים נוספים מאגודות ציבוריות אזוריות.

## קישורים חיצוניים

* 

* האתר הרשמי (רוסית) 
* האתר הרשמי (אנגלית)

קטגוריה:רוסיה: חוק ומשפט
הקלאסיקו (פירושונים)

**קלאסיקו** או **סופר קלאסיקו** הם כינויים בספורט למשחקי יריבות מסוימים.
נומוניקס

**נומוניקס** (Numonyx) הייתה חברת הייטק שהוקמה ב-31 במרץ 2008, על ידי החברות אינטל, אס.טי. מיקרואלקטרוניקס (ST Microelectronics) ובית ההשקעות "פרנסיסקו פרטנרז". ב-2 בפברואר 2010, נקנתה החברה על ידי חברת מייקרון טכנולוגיה האמריקאית. 

החברה פיתחה זכרונות מסוג פלאש. שווי השוק של החברה בעת הקמתה נאמד ב-2.38 מיליארד דולר.

## תהליך הקמתה וייעוד החברה
נומוניקס החלה דרכה כחברה ייעודית בשוק הזיכרונות, כשמטרתה העיקרית היא לספק מוצרים ללקוחות המייצרים התקני מוצרי צריכה ותעשייה, כולל טלפונים סלולריים, נגני מדיה, מצלמות דיגיטליות, מחשבים אולטרה-ניידים וציוד היי-טק אחר. החברה לא ייעדה את מוצריה בתחום הזיכרונות לצרכנים סופיים. 

במסגרת בניית החברה החדשה העבירה אינטל לידי נומוניקס את מפעל Fab18 בקריית גת על כל מתחמי הייצור שלו ועל 1,300 עובדיו. המפעל, שכונה מחדש Fab1, עסק בייצור שבבי זיכרון הבזק בטכנולוגיית NOR, שהייתה מסגרת הפעילות שלו גם בעבר. המפעל החדש החל לייצר ב-1999 מיקרו-מעבדים, ובין 2006 ל-2008 עבר שדרוג משמעותי בטכנולוגיות הייצור שלו: בתחילה פעל בטכנולוגיית 180 ננו-מטר, ובמחצית השנייה של 2008 עבר לייצור בטכנולוגיית 45 ננו-מטר, שמאפשרת לייצר מספר גדול יותר של רכיבים על פני כל פרוסת סיליקון. כמו כן, מאפשרת טכנולוגיה זו ייצור רכיבים בעלי צפיפות ונפח זיכרון גבוהים יותר.

## פעילותה העסקית
החברה עסקה בשילובים בין טכנולוגיות הזיכרון RAM NOR RAND, והטכנולוגיה PCM - Phase Change Memory.

על לקוחותיה העיקריים של החברה נמנו יצרני הטלפונים הסלולריים ´נוקיה´, ´סוני-אריקסון´, ´מוטורולה´, ´LG אלקטרוניקה´, ´סמסונג´ ועוד. חברות נוספות הרוכשות ממנה את רכיבי הזיכרון מייצרות התקנים למוצרי צריכה ותעשייה כגון: נגני MP3, מצלמות דיגיטליות, מחשבים ניידים זעירים, וכדומה. 

לחברה במשך שנות פעילותה היו כתשעה מפעלים, בסינגפור, איטליה וישראל (שישה מפעלי ייצור של פרוסות סיליקון 200 מילימטר ושלושה מפעלי ייצור של פרוסות 300 מילימטר). בנוסף, יש היו לה מספר מרכזי מחקר ופיתוח, חלקם באיטליה וחלקם בארצות הברית, וחלקם הועברו, כמו המפעל בקרית-גת, כחלק משיתוף הבעלות עם אינטל.

## קישורים חיצוניים
* 

קטגוריה:יצרני חומרה
אלבטרוס אנטיפודי

**אלבטרוס אנטיפודי** (שם מדעי: *Diomedea antipodensis*) הוא עוף ימי גדול ממדים ממשפחת האלבטרוסיים. ב-1992 הוא הובחן לראשונה כתת-מין של האלבטרוס הנודד, וב-1998 חלק מן החוקרים הכירו בו כמין נפרד. עם זאת, חלק מהחוקרים אינם מסכימים עם המיון החדש. מחקר שנערך ב-2004 ושבדק את הדנ"א המיטוכונדריאלי ואת המיקרוסטלייטים של אלבטרוסים נודדים, הגיע למסקנה כי פיצול האלבטרוס האנטיפודי מוצדק.

האלבטרוסים האנטיפודים קטנים יותר מהאלבטרוסים הנודדים, אך קשה להבדיל ביניהם בשטח. הם מקננים באיים הסמוכים לניו זילנד. המין מתחלק לשני תת-מינים:
* ***D. a. antipodensis*** - מקנן באיי האנטיפודה ובאיי קמפבל.
* ***D. a. gibsoni*** - מקנן באיי אוקלנד. תת-מין זה נחשב למין נפרד בעבר, אולם המחקר שנערך ב-2004 הראה כי ההבדלים בינו לבין תת-המין הראשון מעטים ואינם מצדיקים פיצול.
בים, האלבטרוסים האנטיפודים נפוצים ברחבי דרום האוקיינוס השקט, החל מאוסטרליה ועד צ'ילה. תזונתם מתבססת על דיונונים, ובמידה פחותה על דגים. שלא כמו רוב האלבטרוסים הם אינם ניזונים מסרטנים.

מצב השימור של האלבטרוס האנטיפודי הוא בסכנת הכחדה.

## ראו גם

* M. Brooke (2004). "Procellariidae", Albatrosses And Petrels Across The World. Oxford University Press, Oxford, UK. .


## קישורים חיצוניים

* גיליון עובדות באתר BirdLife International
* האלבטרוס האנטיפודי באתר איגוד השימור העולמי (IUCN)

* T. M. Burg & J. P. Croxall (2004). Global population structure and taxonomy of the wandering albatross species complex. Molecular Ecology 13 (8): 2345–2355.


## הערות שוליים

אנטיפודי
קטגוריה:ניו זילנד: עופות
יום ראשון של הדקלים

[שמאל|ממוזער|250px|תהלוכת יום ראשון של הדקלים ב-2019 מ[הר הזיתים אל העיר העתיקה דרך שער האריות]]
**יום ראשון של הדקלים** או **יום ראשון של כפות התמרים** (בלטינית: **dominica palmarum**) הוא חג נוצרי החל ביום ראשון שלפני הפסחא. החג מציין את כניסתו של ישו לירושלים כמה ימים לפני הפסיון. החג הוא הראשון בסדרת מועדים החלים בשבוע לפני הפסחא, השבוע הקדוש, החותם את עונת התענית.

## מקור החג
יום ראשון של הדקלים הוא מועד קדום שמקורותיו עוד בנוסח ירושלים העתיק, ונראה שנחגג לכל המאוחר במאה התשיעית.
[שמאל|ממוזער|250px|כניסתו של ישו לירושלים, [פסיפס מ-1150 בכנסייה בפלרמו]]

על פי המסופר בברית החדשה, ישו לן בבית עניה (קרוב לאלעיזריה של ימינו) ושלח שני תלמידים לכפר סמוך להביא לו אתון ועַיִר שמעולם לא רכבו עליו. הוא הורה שיענו לשואלים כי העיר דרוש לשם האל אך יוחזר בקרוב. הוא נכנס רכוב על גבי העַיִר לירושלים ואנשי העיר כיסו את הדרך לפניו בענפים ובירכו אותו בברכת: "ברוך הבא בשם השם". ייתכן שנכנס דרך שער הרחמים, מקום כניסת המשיח על פי המסורת היהודית, אך סביר יותר כי נכנס בכניסה הדרומית לעיר, שהובילה ישירות לבית המקדש.

המנהג לכסות את הדרך לפני אדם חשוב היה נפוץ במזרח הקדום. ישנם חילופי גרסאות בין הבשורות מה בדיוק אנשי העיר הניחו לפני ישו. הבשורות הסינופטיות מדווחות כי הם פשטו בגדים לפניו ורק בבשורה על פי יוחנן מצוינים עלי דקל. ברומא העתיקה עלי דקל היוו סמל לניצחון, ואולי בהקשר זה מרמזים על השאיפות הפוליטיות של היהודים להשתחרר מעול הרומאים. יש הטוענים כי הכניסה לעיר התרחשה תוך כדי חג הסוכות שבו הלולב משמש כאחד מארבעת המינים, למרות שבמסורת הנוצרית מקובל כי היה זה בחג הפסח.

## מנהגים
[ממוזער|200px|תהלוכת יום ראשון של הדקלים ב[כנסיית הקבר, 2018]]

בכנסיות רבות מצוין החג על ידי חלוקה של כפות תמרים למתפללים. לעיתים, כפות התמרים נקשרות בצורת צלב. הקושי בהשגת עלי דקל במקומות מסוימים, בתקופה זו של השנה, הוביל לשימוש בעצים חליפיים כגון ערבה. מקובל לערוך תהלוכות, בייחוד של ילדים, הנושאים כפות דקלים (או ענפי עצים אחרים) שבורכו במים קדושים ומשחזרים את כניסת ישו לירושלים בקריאות "הושע נא!" וכו', עם חמור או פסל חמור ועליו דמות ישו כסמל לחמורו של משיח.

במרכז אירופה, דמות נוספת המקושרת עם יום ראשון של הדקלים היא "ארנב הדקלים", שמקורו כנראה במסורות שהולידו גם את ארנב הפסחא. הפופולריות של האחרון עקרה כמעט לגמרי את "ארנב הדקלים" ואזכורו כיום נדיר.

בשנה הליטורגית הקתולית, צבעי היום הם אדום ולבן והוא מצוין גם בהקראת חלקי הבשורה הנוגעים לפסיון של ישו. בכנסייה האורתודוקסית, מוקלות חומרות הצום לקראת סוף עונתו ומותר למשל לאכול דגים החל מאותו היום.

## קישורים חיצוניים

*  לוסי איוב, על יום ראשון של הדקלים שמעתם?, בערוץ כאן, אפריל 2019
* 
* 

## הערות שוליים

קטגוריה:מועדים נוצריים
קטגוריה:פסחא
קטגוריה:יום ראשון
קבאלה

**קבּאלה** (אנגלית: **Kabale**) היא בירת מחוז קבאלה בדרום מערב אוגנדה. 

הרשות המקומית של קבאלה מונה 44,699 תושבים (2011) ושוכנת 1,336 מטרים מעל פני הים. 
קבאלה היא עיר שוק וממוקמת על ציר תנועה ראשי המגיע מהבירה קמפלה אל מעבר הגבול עם רואנדה בגאטונה בדרום; במערב ממשיך הכביש אל קיסורו שממנה ניתן להמשיך לקונגו או לעירייה רוהנג'רי ברואנדה. העיר סמוכה יחסית לאגם בניוני ומהווה בסיס לתיירים המגיעים לאתר גורילות הרים בפארק הלאומי מגהינגה ובפארק הלאומי הבלתי חדיר ביווינדי. מן העיר ניתן לראות את הרי וירונגה שעל הגבול בין אוגנדה לרואנדה.

## גאוגרפיה
מחוז **קבאלה** הוא מחוז הררי בדרום מערב אוגנדה. שטח המחוז 1,827 קמ"ר והוא גובל עם מדינת רואנדה השכנה. גבעות ירוקות אך גם מעובדות היטב ממוקמות במחוז בגבהים שבין 1,219 מטר ל-2,347 מטר מעל פני הים. גובה זה גורם לטמפרטורה נמוכה יותר מבשאר המדינה והטמפרטורות הממוצעות בו נעות בין 15-20 מעלות צלזיוס ביום ל-10 מעלות צלזיוס בלילה. 
הלחות באזור זה גבוהה ונעה בין 90% בבקרים ל 42%-75% בשעות אחר הצהריים.
## אוכלוסייה
מחוז קבאלה מונה נכון לשנת 2000 כ-629,400 תושבים, בעיקר משבט הבאקיגה. הצפיפות באזור עומדת על 344.5 בני אדם לקילומטר מרובע - המחוז השלישי הצפוף ביותר באוגנדה. כתוצאה מכך אדמת הגידול במחוז מחולקת מאוד ולבית ממוצע יש כשש או שבע חלקות על מספר גבעות. 

מלבד אנשי שבט הבאקיגה, ניתן למצוא בו גם את אנשי שבט הבאטוואה (פיגמים) וקבוצות אתניות נוספות.

## אטרקציות
האטרקציה העיקרית המביאה תיירים למחוז קבאלה היא גורילות ההרים. העיר שוכנת על הדרך לפארקים הלאומיים שבהם חיים בעלי החיים בסכנת הכחדה הללו פארק לאומי ביווינדי ופארק לאומי מגהינגה. 

אטרקציה נוספת באזור היא אגם בניוני היפה הממוקם שבעה קילומטרים מהעיר.

## קישורים חיצוניים

## הערות שוליים

קטגוריה:אוגנדה: ערים
אלכסנדר הראשון, מלך סקוטלנד

[ממוזער|250px|צידו האחורי של [חותם|חותמו של אלכסנדר הראשון]]
**אלכסנדר הראשון** (באנגלית: **Alexander I of Scotland**, בגאלית סקוטית: **אלכסנדייר מק מאל קולים** - **Alaxandair mac Maíl Coluim** באיות עתיק, **Alasdair mac Mhaol Chaluim** באיות מודרני, כלומר "אלכסנדר בנו של מלקולם"; 1078 לערך - 23 באפריל 1124) היה מלך סקוטלנד.

אלכסנדר כונה "הנועז" (The Fierce) בשל אומץ לבו, אולם ככל הנראה תואר זה לא ניתן לו בימי חייו, ומקורו בכתבי ההיסטוריון אנדרו מווינטאון.

## ביוגרפיה
אלכסנדר היה בנו הרביעי של מלקולם השלישי, מלך סקוטלנד ושל מרגרט מווסקס (לימים הפכה לקדושה נוצרייה בשם "מרגרט הקדושה"), אחייניתו של אדוארד המודה.

אלכסנדר נקרא על שמו של האפיפיור אלכסנדר השני.

אלכסנדר היה יורשו של אחיו הבכור אדגר, שלא נישא ולא היו לו צאצאים.

בעת מותו של אדגר בשנת 1107 הוכתר כמלך סקוטלנד, כאשר אחיו דייוויד (לימים מלך סקוטלנד) קיבל אדמות בדרום סקוטלנד - שטחי אדמה שהורחבו בשנת 1113 בלחצו של הנרי הראשון, מלך אנגליה שהיה נשוי לאחותם של דייוויד ושל אדגר.

אלכסנדר היה ביחסים טובים עם אחיינו, מלך אנגליה, ובשנת 1114 הצטרף אליו על מנת לסייע להנרי במסע מלחמה בוויילס נגד גריפיד' אפ קינן, מלך גוויניד'. ככל הנראה אלכסנדר נשא לאישה את בתו מחוץ לנישואים של הנרי - סיבילה דה נורמנדי בשנת 1107 אולם ייתכן שהנישואים נערכו בשנת 1114 בראשית מסע המלחמה לוויילס (בו בזמן בו, ככל הנראה, נערכו נישואי דייוויד למוד מהאנטיגנדון).

לאלכסנדר ולסיבילה לא נולדו ילדים, וסיבילה נפטרה בקנמור שבלוך טיי ביולי 1122 ונקברה במנזר דנפרמליין - מקום קבורתם המסורתי של מלכי סקוטלנד ורעיותיהם. אלכסנדר לא נישא לאחר מותה, ובצערו הקים מנזר לזכרה ואף פעל על מנת שהאפיפיור יכריז עליה כקדושה בשל צדיקותה.

לאלכסנדר נולד בן אחד מחוץ לנישואים - מלקולם מק אלכסנדר, שלימים מרד נגד דייוויד הראשון, ונכלא ברוקסבורג עד מותו בשנת 1157.

אלכסנדר היה ידוע בצדיקותו, והקים מנזרים בסקון ובאינכקולם, וביחסו הטוב לכמרים ולנזירים (שלמנזריהם נתן אדמות רבות), אולם ג'ון מפורדון ציין שהיה ידוע כמלך נוקשה ליתר נתיניו.

כינויו "האמיץ" ניתן לו בעקבות תגובתו להתקפה של אנשיי איי הצפון של סקוטלנד בהיותו באינברגווירי. אלכסנדר הדף את התוקפים ורדף אחריהם עד שהביסם.

אלכסנדר נפטר באפריל 1124 בהיותו בחצר המלוכה בטירת סטרלינג, ודייוויד, אחיו, ירש את כס המלוכה.

## קישורים חיצוניים

* 
* 
* 

קטגוריה:מלכי סקוטלנד
קטגוריה:בית דאנקלד
קטגוריה:ילידי 1078
קטגוריה:נפטרים ב-1124
פלאביה פנטה

**פלאביה פנטה** (באיטלקית: **Flavia Pennetta**; נולדה ב-25 בפברואר 1982) היא טניסאית עבר מאיטליה. מדורגת במקום ה-7 בעולם ביחידות (1 בפברואר 2016), בעבר דורגה במקום שישי בעולם (28 בספטמבר 2015). נוסף לכך, דורגה במקום הראשון בעולם בזוגות נשים (28 בפברואר 2011) בדירוג ה-WTA.

## קריירה
פנטה זכתה ב-17 תוארי יחידות (10 WTA ו-7 ITF) וב-23 תוארי זוגות (14 WTA ו-9 ITF).

הישג השיא של פנטה, הוא זכייה באליפות ארצות הברית הפתוחה (גראנד סלאם) בשנת 2015, לאחר ניצחון במשחק הגמר על בת ארצה רוברטה וינצ'י (43 בעולם), 7–6(7–4), 6–2. בעקבות זכייה זו היא זינקה מהמקום ה-26 בעולם למקום שמיני בעולם, דירוג השיא שלה. היא הודיעה שתפרוש בסיום העונה לאחר שקבעה את הישג השיא שלה.

פנטה שיחקה בנבחרת איטליה בין השנים 2003 ו-2011. מאזנה עומד על 21 ניצחונות (20 במשחקי יחידות ו-1 במשחקי זוגות) ו-4 הפסדים (כולם במשחקי יחידות). פנטה הייתה שותפה לזכייה של נבחרת איטליה בגביע הפדרציה בשנים 2006, 2009 ו-2010. בשנת 2006 גברה הנבחרת האיטלקית על נבחרת בלגיה, ובשנים 2009 ו-2010 ניצחו האיטלקיות את נבחרת ארצות הברית.

## קישורים חיצוניים

* 

## הערות שוליים

קטגוריה:טניסאיות איטלקיות
קטגוריה:טניסאיות זוכות אליפות ארצות הברית הפתוחה בטניס
קטגוריה:מעוטרי מסדר ההצטיינות של הרפובליקה של איטליה
קטגוריה:איטלקיות שנולדו ב-1982
קטגוריה:איטלקים שנולדו ב-1982
Into Eternity (אלבום)

**אינטו איטרניטי** הוא אלבום הבכורה של להקת המטאל הקנדית אינטו איטרניטי. האלבום במקור הוצא לאור באופן עצמאי על ידי הלהקה בשנת 1999, ולאחר מכן הוצא לאור מחדש דרך חברת התקליטים DVS בשנת 2000. הגרסה המחודשת של האלבום כוללת עטיפה שונה ושיר בונוס שהתווסף.

השיר "The Modern Day" כולל קטע שיחה בין ברוס וויליס לווינג ריימס מתוך הסרט ספרות זולה שיצא ב-1994.

## רשימת רצועות
# "Torn" −  5:31
# "Sorrow" −  4:49
# "Left Behind" −  3:15
# "The Modern Day" −  4:53
# "A Frozen Escape" −  3:50
# "Behind the Disguise" −  4:15
# "Holding Onto Emptiness" −  4:51
# "Into Eternity" −  4:07
# "Speak of the Dead" −  3:55
# "Silence Through Virtue" (רצועת בונוס) −  4:51

## מבצעים
# טים רות' (Tim Roth) - גיטרה, שירה
# כריס אייסלר (הוחלף בגרסה המחודשת לדניאל נרגאנג)- גיטרה
# כריסטופר מקדוגל (Christopher McDougall) - קלידים
# סקוט קראל (Scot Krall) - גיטרה בס
# ג'ים אוסטין (Jim Austin) - תופים

## קישורים חיצוניים

קטגוריה:אלבומים באנגלית
קטגוריה:אלבומי מטאל
מרווין האריסון

**מרווין דרנל האריסון** (באנגלית: **Marvin Darnell Harrison**; נולד ב-25 באוגוסט 1972, בפילדלפיה, פנסילבניה) הוא שחקן פוטבול לשעבר, ששיחק בתפקיד תופס (וייד רסיבר) במשך 12 עונות בקבוצת אינדיאנפוליס קולטס מליגת ה-NFL. ב-2016 נבחר להיכל התהילה של הפוטבול המקצועני.

## קריירת מכללות
האריסון פתח במשך שלוש שנים בנבחרת הפוטבול של אוניברסיטת סירקיוז, ושבר את שיא היארדים בתפיסה לקריירת מכללות (2,718). הוא ניצב במקום השני בטבלת תופסי הטאצ'דאונים בהיסטורית האוניברסיטה, עם 20.
כמו כן, הספיק האריסון לשחק עם בוגר מפורסם נוסף של האוניברסיטה, הקוורטרבק דונובן מקנאב.

## קריירה מקצוענית
מרווין האריסון נבחר על ידי הקולטס בבחירה ה-19 בדראפט 1996, בחירה אותה השיגו הקולטס באמצעות  עם אטלנטה פלקונס.
להאריסון נוצרה מערכת יחסים יוצאת דופן עם פייטון מאנינג, רכז המשחק אותו בחרו הקולטס בדראפט 1998.
השניים נחשבים לצמד הרכז-תופס הטוב בהיסטוריה של הליגה, ומחזיקים ביחד במספר רב של שיאים שבין תופס ומוסר.

בשנים הבאות הפך האריסון לאחד מן התופסים הפוריים ביותר בליגה, כולל רצף של 8 שנים בהן תפס מעל 1,000 יארד ו-10 טאצ'דאונים בכל עונה.
בשנת 2002 שבר האריסון את שיא התפיסות בעונה והעמיד אותו על 143 תפיסות.
נכון לסוף עונת 2015, הוא ממוקם במקום החמישי בכל הזמנים בתפיסות לטאצ'דאונים (128), רביעי בתפיסות (1,102) ושביעי ביארדים בתפיסה (14,580).

## שיאים נבחרים
מרווין האריסון מחזיק במספר שיאי NFL ביניהם:
*שיא התפיסות לעונה בודדת, 143, נקבע בעונת 2002.
*השחקן היחיד בהיסטוריית הליגה עם 4 עונות רצופות של 100 תפיסות או יותר.
*השחקן היחיד בהיסטוריית הליגה עם 4 עונות רצופות של 1,400 יארדים או יותר בתפיסה.
*מחזיק בשיא המשחקים עם מספר תפיסות דו-סיפרתי (6) בעונה בודדת, נקבע בעונת 2002.
*ממוצע של 6 תפיסות למשחק בקריירה, שיא NFL.
*מקום שני בכל הזמנים במספר משחקים של 100 יארד או יותר בקריירה, מאחורי ג'רי רייס.
*הכי הרבה תפיסות בתקופה של שתי עונות (252, 2001-2002)

שיאים אותם מחזיק בצוותא עם פייטון מאנינג בתור צמד רכז משחק-תופס:
* מספר התפיסות הרב ביותר - 1011
* מספר היארדים הרב ביותר - 13,542
* מספר טאצ'דאונים הרב ביותר - 114

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:שחקני פוטבול: תופסים
קטגוריה:שחקני פוטבול אמריקאים
קטגוריה:חברי היכל התהילה של הפוטבול המקצועני
קטגוריה:שחקני אינדיאנפוליס קולטס
קטגוריה:בוגרי אוניברסיטת סירקיוז
קטגוריה:פנסילבניה: שחקני פוטבול
קטגוריה:אמריקאים שנולדו ב-1972
משפט צ'בה

שמאל|ממוזער|מקרה 1: כל החלוקות פנימיות
שמאל|ממוזער|מקרה 2: שתיים מהחלוקות חיצוניות
**משפט צ'בה** הוא משפט יסודי בגאומטריה האוקלידית, הנותן תנאי לכך ששלושה קטעים היוצאים מקודקודי משולש ייפגשו בנקודה משותפת. 
היינו: במשולש ABC, אם בוחרים נקודות F,D,E על הצלעות AB,BC,CA (או המשכיהן) בהתאמה, אז הקטעים AD, BE ו-CF נפגשים בנקודה אם ורק אם מכפלת יחסי החלוקה \frac{AF}{FB}\cdot\frac{BD}{CD}\cdot\frac{CE}{EA} שווה ל-1. לצורך זה יחס החלוקה מחושב עם סימן; המשפט נכון גם לגבי חלוקה חיצונית, כאשר היחס שלילי. 

ניסוח נוסף של המשפט מספק תנאי שקול המכונה "**משפט צ'בה הזוויתי**": \frac{\sin\angle BAD}{\sin\angle CAD}\cdot\frac{\sin\angle ACF}{\sin\angle BCF}\cdot\frac{\sin\angle CBE}{\sin\angle ABE}=1.. ניתן להוכיח שהניסוחים שקולים בעזרת שימוש במשפט הסינוסים.

המשפט נקרא על שמו של המתמטיקאי האיטלקי ג'ובאני צ'בה  שחי במאות ה-17 וה-18, ופרסם הוכחה למשפט בשנת 1678. בשנת 1985 התגלתה עבודתו מהמאה ה-11 של יוסוף  אל-מוא'תמן איבן הוד , מלך סרגוסה, ובה הוכחה למשפט זה.

משפטים ידועים על נקודות מיוחדות של משולש הם מסקנות ממשפט צ'בה:

* העובדה ששלושת התיכונים במשולש נפגשים בנקודה היא מקרה פרטי, שבו כל היחסים שווים לאחד.
* העובדה ששלושת חוצי הזוויות במשולש נפגשים בנקודה נובעת ממשפט צ'בה באמצעות משפט חוצה הזווית (חוצה זווית מחלק את הצלע שמול הזווית ביחס ששווה ליחס בין שוקי הזווית).
* העובדה ששלושת הגבהים במשולש נפגשים בנקודה נובעת ממשפט צ'בה שכן היחס שבו מחלק הגובה את הצלע אליה הוא מורד שווה ליחס הטנגנסים של הזוויות האחרות במשולש.

שלשה של נקודות F,D,E כמתואר במשפט נקראת **שלשת צ'בה**. לדוגמה, אמצעי הצלעות מהווים שלשת צ'בה (זהו המשפט על מפגש התיכונים בנקודה). גם נקודות ההשקה של המעגל החסום מהוות שלשת צ'בה (מפגש הקטעים האלה נקרא נקודת גרגון  של המשולש).

## הוכחה
יש למשפט כמה וכמה הוכחות גאומטריות, אבל ההוכחה בשיטות של גאומטריה אנליטית היא כנראה הפשוטה מכולן. מכיוון שהנקודות A,B,C אינן על קו ישר אחד, כל נקודה במישור, ובפרט O (ראו ציור) היא ממוצע משוקלל שלהן, כלומר, קיימים משקלים \ \alpha,\beta,\gamma, שסכומם 1, כך שמתקיים: \ \alpha A+\beta B+\gamma C=O.

מכיוון שהנקודה D נמצאת על ישר אחד עם O ו-A, ועל ישר אחר עם B ו-C, מתקיים: D=\frac{\beta}{\beta+\gamma}B+\frac{\gamma}{\beta+\gamma}C. לכן \frac{BD}{CD}=\frac{\gamma}{\beta}, ובאופן דומה, \frac{AF}{FB}=\frac{\beta}{\alpha}, ו-\frac{CE}{EA}=\frac{\alpha}{\gamma}. כלומר, טענת המשפט היא ש- \frac{\beta}{\alpha}\cdot\frac{\gamma}{\beta}\cdot\frac{\alpha}{\gamma}=1, והטענה הזו טריוויאלית.

## ראו גם
* צ'ביאן
* משפט מנלאוס

## קישורים חיצוניים

* הוכחה אינטראקטיבית למשפט צ'בה
* הוכחות והכללות למשפט צ'בה
* משפט צ'בה - ניסוח טריגונומטרי
* 
* 

## הערות שוליים

צ'בה
קטגוריה:משולש
הרולד סונדרס

**הרולד סונדרס** (באנגלית: Harold Saunders; 1875 - 13 ביולי 1950) היה שחמטאי בריטי.

## קריירה
סונדרס הגיע למקום השני בתחרות לונדון, בשנת 1913. (ניצח: ג'ורג' אלן תומאס). באותה שנה הגיע למקום הרביעי בתחרות צ'לטנהאם (ניצח: פרדריק ייטס ). בתחרות המשנית של הייסטינגס 1919 חלק סונדרס מקום 7–8, בתחרות המשנית של הייסטינגס בשנת 1924/5 חלק מקום 5–7, בתחרות אדינבורו 1926 הגיע למקום החמישי (ניצח: פרדריק ייטס) ובתחרות לונדון 1926 חלק מקום שלישי, לאחר פרדריק ייטס וויקטור בורגר.

את תוצאותיו הטובות ביותר השיג סונדרס בתחרויות סקרבורו, שם חלק בשנת 1926 מקום ראשון עם אדגר קול אך הפסיד לו במשחק ביניהם ולבסוף הפסיד בפליי-אוף לג'ורג' אלן תומאס 0–2 כך שסיים במקום הרביעי.. בשנת 1927 הגיע למקום התשיעי (ניצח: אדגר קול),
חלק מקום 4–6 בשנת 1928 (ניצח: ויליאם וינטר) וחלק מקום ראשון עם סבלי גריגורייביץ' טרטקובר בשנת 1929.

באליפות אנגליה בשנת 1932 הגיע סונדרס למקום ה-12 (ניצח: מיר סולטאן חאן).

## קישורים חיצוניים

* מידע כללי

## הערות שוליים

קטגוריה:שחמטאים בריטים
קטגוריה:בריטים שנולדו ב-1875
קטגוריה:בריטים שנפטרו ב-1950